वही खण्ड हमरोॅ कहावै अंगभूमि हो।
 दानोॅ के कथा के कहै-गावै अंगभूमि हो।
 तहीं सेॅ तेॅ भूमि ई कहावै अंगभूमि हो।
 वही बड़भागी नर पावै अंगभूमि हो।
 धर्मरथ, चित्ररथ, सत्यरथ, रोमपाद,
चम्प आरो हरिअंक अंग केरोॅ आह्लाद।
 गूंजै छै अभीयो वहाँ कर्णे केरोॅ वही नाद।
 अंगिरस जहाँ के ऊ, छेकै अंगभूमि हो।
 नचिकेता-पालकाप्य केरोॅ अंगभूमि हो।
 जैन महावीरो ऐलै, धन्य अंगभूमि हो।
 गोपीचन्द योगी केरोॅ छेकै अंगभूमि हो।
 चम्पाराज वहाँ के कहावै अंगभूमि हो।
 धरमोॅ के किस्सा रं विराजै अंगभूमि हो।
 अंगुत्तराप भूमि जे कि अभियो कहावै छै।
 देखी केॅ कताने मैया बड्डी हरसाबेॅ छै।
 पालवंशी-पलना कहावै अंगभूमि हो।
 कोशी केॅ लगैनें गल्ला लागै मणिहार छै।
 द्वापर सें सीधे-सीधे जुड़लोॅ टा तार छै।
 जहाँ के अनूप लालोॅ के छेकै, डीह अंगभूमि हो।
 पुण्य केरोॅ पलने ठो छेकै अंगभूमि हो।
 जहुऋषि के मातृभूमि, छेकै अंगभूमि हो।
 सीदो-कान्हो-चाँद-भैरव जागलोॅ ज्यों तीर छै।
 रानियो सर्वेश्वरी के छेकै अंगभूमि हो।
 होनै केॅ अशोक नदी अंगभूमि धोलेॅ जाय।
 भगते रं दिन-रात नाम्है अंगभूमि हो।
 आदि देवी केरोॅ यही आदि अंग भूमि हो।
 व्रात्य केरोॅ व्रात्यदेव छेकै अंगभूमि हो। 